送倧禪者
作者：釋重顯
朝代：宋

paragraphs: 涪江怒激鯨鼇宅，岌岌三山大傾側。
冥數俄然一箇來，步武羣方作禪客。
振聲謂我分綱宗，今兮古兮何忩忩。
令吾强爲抉辭句，句句字字凜凜生狂風。
拂散四七單傳之落葉，掃蕩二三直指之流蓬。
似带微芒，敢未勦絕。
寒木在握兮全機可笑，秋水横按兮半提可滅。
使八極頂目者不自爭衡，見斯人兮駕御昂枿。